ਪੂਰਬੀ ਦੱਤਾ

ਪੂਰਬੀ ਦੱਤਾ (ਅੰਗ੍ਰੇਜ਼ੀ: Purabi Dutta;  ) ਕੋਲਕਾਤਾ, ਪੱਛਮੀ ਬੰਗਾਲ, ਭਾਰਤ ਦੀ ਇੱਕ ਬੰਗਾਲੀ ਮਹਿਲਾ ਗਾਇਕਾ ਸੀ। ਉਸ ਨੂੰ ਨਜ਼ਰੁਲ ਗੀਤੀ (ਕਾਜ਼ੀ ਨਜ਼ਰੁਲ ਇਸਲਾਮ ਦੁਆਰਾ ਰਚੇ ਗਏ ਗੀਤ) ਦੀ ਸਭ ਤੋਂ ਮਹਾਨ ਵਿਆਖਿਆਕਾਰ ਅਤੇ ਇੱਕ ਪ੍ਰਮਾਣਿਕ ਗਾਇਕਾ ਮੰਨਿਆ ਜਾਂਦਾ ਹੈ।

 ਸ਼ੁਰੂਆਤੀ ਸਾਲ 
ਪੂਰਬੀ ਦੱਤਾ ਮਸ਼ਹੂਰ ਕਲਾਸੀਕਲ ਵੋਕਲ ਮਾਸਟਰ, ਬਿਭੂਤੀ ਦੱਤਾ ਦੀ ਧੀ ਸੀ। ਉਸ ਦੀ ਸਿਖਲਾਈ ਘਰ ਵਿਚ ਹੀ ਸ਼ੁਰੂ ਕੀਤੀ ਗਈ ਸੀ। 1946 ਵਿੱਚ ਉਹ ਚੇਤਲਾ ਮੁਰਾਰੀ ਸਮ੍ਰਿਤੀ ਸੰਗੀਤ ਸੰਮਿਲਨੀ ਦੁਆਰਾ ਆਯੋਜਿਤ ਆਲ ਇੰਡੀਆ ਸੰਗੀਤ ਮੁਕਾਬਲੇ ਵਿੱਚ ਇੱਕ ਪ੍ਰਤੀਯੋਗੀ ਸੀ ਜਿੱਥੇ ਉਸਨੇ ਵੋਕਲ ਸੰਗੀਤ ਵਿੱਚ ਸਿਲਵਰ ਟਰਾਫੀ ਜਿੱਤੀ।

 ਕੈਰੀਅਰ 
ਪੂਰਬੀ ਦੱਤਾ ਬਿਨਾਂ ਸ਼ੱਕ ਨਜ਼ਰੁਲਗੀਤੀ (ਕਾਜ਼ੀ ਨਜ਼ਰੁਲ ਇਸਲਾਮ ਦੁਆਰਾ ਰਚੇ ਗਏ ਗੀਤ) ਦੇ ਪ੍ਰਸਿੱਧ ਵਿਆਖਿਆਕਾਰਾਂ ਵਿੱਚੋਂ ਇੱਕ ਸੀ। ਆਪਣੇ ਸ਼ੁਰੂਆਤੀ ਦਿਨਾਂ ਵਿੱਚ ਉਹ ਆਲ ਇੰਡੀਆ ਰੇਡੀਓ, ਕੋਲਕਾਤਾ ਦੇ ਵੱਖ-ਵੱਖ ਪ੍ਰੋਗਰਾਮਾਂ ਨਾਲ ਜੁੜੀ ਹੋਈ ਸੀ। ਉਸਨੇ ਆਪਣੇ ਸੰਗੀਤ ਕੈਰੀਅਰ ਦੌਰਾਨ ਬਹੁਤ ਸਾਰੇ ਗੀਤ ਰਿਕਾਰਡ ਕੀਤੇ, ਜ਼ਿਆਦਾਤਰ ਗੀਤ ਕਾਜ਼ੀ ਨਜ਼ਰੁਲ ਇਸਲਾਮ ਦੁਆਰਾ ਰਚੇ ਗਏ, ਜਿਨ੍ਹਾਂ ਨੂੰ ਨਜ਼ਰੂਲ ਸੰਗੀਤ ਜਾਂ ਨਾਜ਼ਰੂਲ ਗੀਤੀ ਵਜੋਂ ਜਾਣਿਆ ਜਾਂਦਾ ਹੈ। ਉਸਨੇ ਨਿਰਸਵਾਰਥ ਤੌਰ 'ਤੇ ਆਪਣੀ ਪੂਰੀ ਜ਼ਿੰਦਗੀ ਨਜ਼ਰਲ ਸੰਗੀਤ ਸਿਖਾਉਣ ਲਈ ਸਮਰਪਿਤ ਕੀਤੀ। ਕਈ ਸਾਲਾਂ ਤੋਂ ਪੂਰਬੀ ਦੱਤਾ ਗਰਿਆਹਟ ਦੇ " ਬਾਣੀ ਚੱਕਰ " ਨਾਲ ਜੁੜਿਆ ਹੋਇਆ ਸੀ। ਉਹ ਬੰਗਾਲ ਮਿਊਜ਼ਿਕ ਕਾਲਜ ਨਾਲ ਵੀ ਜੁੜੀ ਹੋਈ ਸੀ, ਜਿੱਥੇ ਉਹ ਹੇਮੰਤਾ ਮੁਖਰਜੀ, ਚਿਨਮੋਏ ਚਟੋਪਾਧਿਆਏ, ਅਖਿਲਬੰਧੂ ਘੋਸ਼ ਅਤੇ ਹੋਰਾਂ ਦੇ ਨਾਲ ਅਧਿਆਪਕ ਸੀ। ਉਹ ਪੰਡਿਤ ਗਿਆਨਪ੍ਰਕਾਸ ਘੋਸ਼, ਬਿਮਨ ਮੁਖੋਪਾਧਿਆਏ, ਮਾਨਬੇਂਦਰ ਮੁਖਪਾਧਿਆਏ, ਅਧੀਰ ਬਾਗਚੀ ਅਤੇ ਬੰਗਾਲ ਦੇ ਹੋਰ ਉੱਘੇ ਕਲਾਕਾਰਾਂ ਅਤੇ ਗਾਇਕਾਂ ਦੇ ਬਹੁਤ ਨੇੜੇ ਸੀ।

1950 ਅਤੇ 60 ਦੇ ਦਹਾਕੇ ਦੌਰਾਨ ਪੂਰਬੀ ਦੱਤਾ ਆਲ ਇੰਡੀਆ ਰੇਡੀਓ ਨਾਲ ਜੁੜੀ ਹੋਈ ਸੀ ਅਤੇ ਵੱਖ-ਵੱਖ ਪ੍ਰੋਗਰਾਮਾਂ ਵਿੱਚ ਪ੍ਰਦਰਸ਼ਨ ਕਰਦੀ ਸੀ।

ਪੂਰਬੀ ਦੱਤਾ ਦੀਆਂ ਨਾਜ਼ੁਲ ਗੀਤੀ ਦੀਆਂ ਐਲਬਮਾਂ ਬਹੁਤ ਮਸ਼ਹੂਰ ਹੋਈਆਂ। ਐਲਬਮ ਦੇ ਕੁਝ ਸਿਰਲੇਖ ਹੇਠਾਂ ਦਿੱਤੇ ਗਏ ਹਨ:

 1974 ਕਾਜ਼ੀ ਨਜ਼ਰੁਲ ਦੇ ਗੀਤ - ਸਾਰੇਗਾਮਾ
 1975 ਕਾਜ਼ੀ ਨਜ਼ਰੁਲ ਦੇ ਗੀਤ - ਸਾਰੇਗਾਮਾ
 1980 ਵੈਲੇਨਟਾਈਨ ਸਪੈਸ਼ਲ - ਬੰਗਾਲੀ ਰੋਮਾਂਟਿਕ ਨਜ਼ਰੁਲਗੀਤੀ
 1982 ਹਲੂਦ ਗੰਦਰ ਫੂਲ
 2014 ਛਰੋ ਛਰੋ ਆਂਚਲ
 2014 ਝੁਮ ਝੁਮ ਝੁਮਰਾ ਨਚਤੇ
 2014 ਸ਼ਿਉਲੀ ਤੋਲੇ ਭੋਰਬੇਲਾ - INRECO

 ਮੌਤ 
ਪੂਰਬੀ ਦੱਤਾ ਦੀ ਮੌਤ 1 ਦਸੰਬਰ 2013, ਨੂੰ ਸੋਨਾਰਪੁਰ (ਉਸਦੇ ਗਰਿਆਹਾਟ ਨਿਵਾਸ ਤੋਂ ਤਬਦੀਲ ਹੋਣ ਤੋਂ ਬਾਅਦ) ਵਿੱਚ ਉਸਦੀ ਰਿਹਾਇਸ਼ ਵਿੱਚ ਵਿੱਚ ਮੌਤ ਹੋ ਗਈ ਜਿੱਥੇ ਓਹ ਸੰਗੀਤ ਜਗਤ ਤੋਂ ਬਹੁਤ ਦੂਰ ਸੀ।

 ਹਵਾਲੇ 

ਸ਼੍ਰੇਣੀ:ਜਨਮ 1942
ਸ਼੍ਰੇਣੀ:ਮੌਤ 2013